
PAZIŅOJUMS PRESEI (PRESES RELĪZE)

Latvijas Siluetu ziemas kausa izcīņa 2024/2025
Kā ierasts arī šogad notiks Latvijas Siluetu ziemas kauss. Šīs sacensības organizē Latvijas Mednieku savienība sadarbībā ar Latvijas Šaušanas federāciju. Kausa izcīņa notiks trijās dažādās šaušanas disciplīnas ar mazjaudas pneimatiskajiem ieročiem.
Sacensības norisēs šādās disciplīnās:
1. Šaušanas disciplīnā “Silueti – SP40”, jeb šaušana ar mazjaudas pneimatisko šauteni pa 40 1/10 x IMSSU metāla mērķiem stāvus bez atbalsta Disciplīnā “Eiropas zvēri” šaušana notiek pa papīra mērķiem uz kuriem attēloti Eiropas populārākie medījumi (stirna, lapsa, ģemze un mežacūka). Mērķi novietoti 20m attālumā un šaušana notiek ar mazjaudas (līdz 12 J) pneimatisko ieroci. Šaušanas secība - stirna, lapsa, ģemze un mežacūka. Šaušanas pozīcijas pa mērķi “Stirna” no stāvokļa stāvus, balstoties pie šaušanas pozīcijas ailes malas, pa mērķi “lapsa” no stāvokļa guļus, pieturot ar roku ieroča priekšējo daļu, balstoties uz elkoņiem, pa mērķi “ģemze” no stāvokļa stāvus, atbalstoties ar ieroci pie nenostiprināta apaļkoka (štoka) un šaušana pa mērķi “mežacūka” no stāvokļa stāvus bez atbalsta.

2. Disciplīnā “SPG” jeb šaušanā ar pneimatisko šauteni pa 40 1/10 x IMSSU metāla mērķiem guļus, bērniem līdz 12 gadu vecumam.

3. Šaušanas disciplīnā “Snaiperis – 25” šaušanas laikā tiek veikti 25 šāvieni 25metru distancē guļus pozīcijā, pa vienam šāvienam katrā no šāvējam individuāli norādītajiem mērķiem, kuri atzīmēti ar numuriem no 1 līdz 25. Šaušanas vingrinājuma izpilde notiek šaušanas pozīcijā guļus un atļauts izmantot visa veida ieroča pastobres atbalstus (kājiņas, smilšu maisus). Ieroča laidi atļauts atbalstīt ieplecojot, savukārt laides balsti nav atļauti. Laidi atļauts atbalstīt no apakšas ar šāvēja plaukstu. Vingrinājuma kopējais izpildes laiks (ieskaitot laiku nepieciešamajiem piešaudes šāvieniem) – 20 minūtes.
Sacensībās aicināti piedalīties mednieki, topošie mednieki un citi šaušanas sporta entuziasti.
Raksts tapis ar MSAF atbalstu.
Kontakti papildus informācijai vai sadarbības jautājumos: info@lms.org.lv 

